ธปท.รอประเมินระเบิดหน้าบิ๊กซีกระทบศก.หรือไม่
ธาริษา ไม่ฟันธงเหตุระเบิดหน้าห้างบิ๊กซี กระเศรษฐกิจหรือไม่ ระบุ ต้องติดตามสถานการณ์อย่างใกล้ชิด&nbsp;
27 ก.ค. 2553

ธาริษา ไม่ฟันธงเหตุระเบิดหน้าห้างบิ๊กซี กระเศรษฐกิจหรือไม่ ระบุ ต้องติดตามสถานการณ์อย่างใกล้ชิด  
นางธาริษา วัฒนเกส ผู้ว่าการ ธนาคารแห่งประเทศไทย (ธปท.) กล่าวว่า ธปท.จะติดตามสถานการณ์กรณีเกิดเหตุระเบิดที่บริเวณป้ายรถเมล์หน้าห้างบิ๊กซี สาขาราชดำริ จนมีผู้เสียชีวิต อย่างใกล้ชิดว่าจะมีผลกระทบต่อเศรษฐกิจหรือไม่อย่างไร            “อะไรที่เกิดขึ้นใหม่ทั้งในและต่างประเทศ ต้องมีการประเมินผลกระทบ ของอย่างนี้ไม่สามารถฟันธงได้ตั้งแต่ต้น แต่ว่าวันนี้ตลาดหุ้นก็ไม่มีอะไรผิดปกติ ยังไม่เห็นผลกระทบตรงนั้น" ผู้ว่าธปท. ระบุ           อย่างไรก็ตามวันนี้ดัชนีหุ้นไทยปรับตัวบวกถึง 10 จุด  โดยข้อมูลเศรษฐกิจล่าสุด ธปท. เพิ่งปรับเพิ่มคาดการณ์อัตราการขยายตัวทางเศรษฐกิจ(GDP)ของไทยหลังประเมินข้อมูลในช่วงที่ผ่านมาแล้ว ซึ่งตอนนั้นออกมาดี โดยไตรมาส 1/53 ออกมาสูงมาก ขณะที่ไตรมาส 2/53 แม้ตัวเลขทางการยังไม่ออกมา แต่ก็เชื่อว่าน่าจะออกมาดี น่าจะเป็นแรงส่งให้กับเศรษฐกิจไทยในครึ่งปีหลัง